Rikunarita-ORG/Wikinium huggingface dataset:
# Nǚshū

An **nushu** (e sinaeg : 女書/女书 nǚshū, « skritur ar merc’hed ») a oa ur yezh implijet hepken gant ar merc’hed e kontelezh Jiangyong, er rannvro Hunan e Sina.
Ar yezh-mañ a zo aet da get gant Yang Huanyi, plac’h diwezhañ a rae ganti, marvet d’an 20 a viz Gwengolo 2005.

## Yezh an endon

Ar yezh nushu a zo anezhi ur yezh bet ijinet 400 bloaz zo gant ar merc’hed ha ne oa nemet ar merc’hed a rae ganti. N’he deus tra ebet da welet gant ar sinaeg. Pal ar yezh-mañ a oa kaozeal etre merc’hed eus o santimentoù, o sekredoù, kuit da vezañ komprenet gant ar baotred.
Ne chom kazi skrid ebet skrivet e **nushu**. Pep dornskrid a veze devet pe douaret asambles gant he aozerez. Dielloù a gaver memestra er rannvro emrenn Guangxi, e su Sina. Skerboù, seier, avelerioù gant arouezennoù nushu brodet warno a zo bet kavet. Ur geriadur **nushu** 1800 arouezenn ennañ a zo bet embannet nevez zo koulskoude gant Zhou Shuoyi, paotr kentañ en deus desket un tamm nushu.

## Liammoù

* lec'hienn diwar-benn an nushu
# Baekje

|  |
| --- |
| **백제(百濟) Rouantelezh Baekje** |
|

|  |  |  |
| --- | --- | --- |
|  | **18 kt J-K – 660** |  |

 |
| Location of Baekje |
| **Kêr-benn** | *Dianav* |
| **Yezh(où)** | Koreaneg Kozh |
| **Gouarnamant** | Monarkiezh |
| **Istor** |  |
|  - Krouidigezh | 18 kt J-K |
|  - Staget ouzh Silla | 660 |

**Baekje** a oa ur rouantelezh lec'hiet e mervent Korea. Unan eus Teir Rouantelezh Korea e oa asambles gant Goguryeo ha Silla.

Krouet e oa bet gant Onjo, trede mab Jumong, krouer Goguryeo e Wirye-sung (e-kichen Seoul). Evel Goguryeo e lare Bakje e tiskenne eus Buyeo, ur stad savet e Mandchouria en amzer distrujadeg Gojoseon.

Stourm a reas Baekje ouzh ar rouantelezhioù arall evel kontrol al ledenez. Er IVe kantved e talc'he trevadennoù e Sina ha darn vrasañ eus Korea ar C'hornôg. Galloudus war ar mor e oa ivez ha darempredoù kenwerzhel gant Japan ha Sina he-doa.

E-pad ar Vvet kantved ez eas war zigresk he galloud. Distrujet e voe e 660 gant Silla harpet gant nerzhioù Tierniezh Tang

## Liammoù diavaez

* Baekje History & Culture Hall
* Buyeo National Museum
* Gongju National Museum
* Baekje Research Institute
* East Asian History
* Paekche of Korea and the Origin of Yamato Japan, Wontack Hong, Seoul: Kudara International, 1994. ISBN 89-85567-02-0 93910 Includes bibliographical references and index. **Several PDF available online**.